Практыкаванне №14

**М м**

|  |
| --- |
| Якія рэчы ў тваёй кватэры пачынаюцца з М? Намалюй іх І падпішы. |

Хатняе заданне №14

|  |  |
| --- | --- |
| *Знайдзі ды выкрэслі ўсе літары Л.*  *Палічы, колькі атрымалася.*  *Якіх яшчэ жывёл на літару Л ты ведаеш?* | **ЛІСЛІВАЯ ЛІСА**  **Ліса лісліва і ласкава**  **Труса паклікала на каву.**  **Пра добры марыла абед.**  **Але труса прастыў і след!**  **Трус у ляшчынніку залёг:**  **З лісой лепш бачыцца здалёк!** |

Прачытай верш. Адгадай загадку. Даведайся, чым займаюцца людзі гэтых прафесій.

|  |  |
| --- | --- |
| Хто што робіць  Даглядае пчол **пчаляр**,  Стол майструе нам **сталяр**,  Шыбы ў вокны ставіць **шкляр**,  Сцены пабяліў **маляр**.  Чысціць комін **камінар**,  Сыры варыць **сыравар**,  Ну а цукар – **цукравар**.  З футра выкраіў каўнер  Мне на паліто **кушнер**,  Боты мне пашыў **шавец**, | Новыя штаны – **кравец**,  Цацку з дрэва ў двары  Выразалі – **разьбяры**.  Сам цяпер ты разбяры:  А што робяць **ганчары**,  **Бандары** ды **цесляры**,  **Муляры** ды **млынары**,  **Лекары** ды **друкары**?  Разабрацца сам не ў стане?  Хай падкажа твой… |

**Падрыхтуйся расказаць, кім ты хочаш быць і што рабіць, калі вырасцеш. А чаму ты хочаш выбраць гэтую прафесію? Чым твой будучы занятак дапаможа людзям? Што трэба навучыцца рабіць, якім трэба стаць? На каго ты будзеш раўняцца ў сваёй прафесіі?**

**Складзі крыжаванку, прысвечаную адной прафесіі.**

**Патлумач, як ты разумееш гэтыя прымаўкі:**

*На яду мастак, а на работу так-сяк.*

*Хто працуе, таму і шанцуе.*

*Раніцай – росна, удзень – млосна, вечарам – камары, так і не выбера пары.*

*Не той багаты, хто мае, а той багаты, хто дбае.*

*Каб рыбу есці, трэба ў ваду лезці.*

*У пастушкі няма служкі.*

**Процьма цудоўных прыказак ды прымавак па розных рубрыках тут:** [**http://prykazki.blogspot.com/**](http://prykazki.blogspot.com/)

**Прачытай верш “Кім быць”. Ці ўсе словы табе зразумелыя? Паглядзі ў слоўнік альбо спытайся ў настаўніка.**

**Навучыся выразна і прыгожа чытаць верш уголас, зважай на цвердыя гукі Р і Ч.**

|  |  |  |
| --- | --- | --- |
| КІМ БЫЦЬ. У.Маякоўскі(пер. В.Вітка)  У мяне растуць гады,  будзе і сямнаццаць.  Працаваць пайсці куды,  чым займацца?  Скрозь патрэбныя майстры -  цесляры і сталяры.  Я сякеру у руку,  у другую - гэбля:  вось вам мост цераз раку,  вось вам мэбля.  Загадзя яно відно,  калі цяміш трошкі.  Выбірай бервяно  і пілуй на дошкі.  На ўвесь голас загула  вясёлая піла.  На зямлю з-пад пілкі  сыплюцца апілкі.  Я шархабель вазьму,  дошку агаблюю.  Калі трэба каму -  мігам зраблю я.  Час на працы марна  траціць не хачу.  На станку такарным  ножку абтачу.  За адну хвілінку  змайструю скрынку.  Шафу, крэслы, столікі -  глядзі, гатовых столькі!  Добра сталяру,  лепей - інжынеру.  Калі я гавару,  значыць цвёрда веру.  Я адразу вам чарчу  дом такі, які хачу.  Гляньце, на паперы  гатовы ўжо будынак -  гатовы вокны, дзверы  і нават комін з дымам!  Вось зялёная алея,  вось галоўны фасад.  Хто ні гляне - зразумее,  дзе фантан, а дзе сад.  План гатоў, была б ахвота -  знойдзецца для ўсіх работа.  З раніцы і да змяркання  гул стаіць на рыштаванні.  Лёгка з работкай  спраўляецца лябёдка,  цэглу старанна  падносяць краны.  Толькі знай - укладай,  спрытна кельмаю раўняй.  Вось вам і гатовы  дом шматпавярховы.  Сцелем па даху звонкую бляху.  Паглядзіце, як жывём, | як нам сонца свеціць.  Вось які наш новы дом -  самы лепшы ў свеце!  Дабрыня інжынеру,  яшчэ лепей - урачу.  Хіба хто мне не паверыць,  што дзяцей лячыць хачу?  Прыеду да Пеці,  Прыеду да Боры.  - Добры дзень, дзеці,  хто ў вас хворы?  Адкрывайце раток!  Ці баліць жываток?  Не пакрыўджуся - прывык:  пакажыце мне язык!  Пастаўце градуснік  сабе пад пашкі, дзеткі...  Глытаюць дзеці радасна  усе мае таблеткі,  лыжачкаю п'юць мікстуру,  мераюць тэмпературу.  -Чай з малінай вам папіць бы,  паляжаць гадзіны дзве,  і тады ў вас да жаніцьбы  ўсё як бачыш зажыве!..  Дабрыня ўрачу, лепей - рабочым.  Я ў рабочыя хачу,  і дружок мой хоча.  Чуеце, яшчэ здалёк  кліча на завод гудок?  Не марудзь, дружа,  выходзь адразу.  Што адзін не здужае -  здужаем разам.  Адважна рэжам, кроім жалеза,  волава плавім, машынамі правім.  Іскры з-пад молата  пырскаюць золатам.  Рэйкі пад ножнамі  травою гнуцца -  ёсць тут кожнаму  дзе разгарнуцца.  Бяру абрубак, рублю гайку,  а ты шрубу хутчэй давай-тка.  Умее канвеер - кіруе слаўна.  Упраўна і вёртка працуе зборка.  Восі, улазьце ў калёсы высозныя -  змацуем часці паравозныя.  Там - дым, тут - гром,  сюды, сюды, магутны дом!  І выкаціўся паравоз  і нас, і вас панёс, павёз.  На заводзе любата,  лепей - у трамваі.  За кандуктара стаць  я жаданне маю.  Сумку на плячо надзень  і катайся цэлы дзень! | - Дарослыя і дзеці,  бярыце білецікі.  Пакуль не позна -  выбірайце розныя:  сінія, зялёныя,  блакітныя, чырвоныя.  Па рэйках качу да самага лесу,  далей не хачу, тутака злезу.  Кандуктару дабрыня,  лепей - шафёру.  Я не страчу марна дня  са сваім маторам.  Шуршыць машына па шашы -  калі ласка, малышы!  Каму ў цырк, каму ў кіно -  ўсе сядайце заадно!  Паддам газу - завязу адразу.  У нас парадак строгі - даём гудок:  "Сыдзі з дарогі набок, браток!"  Быць шафёрам любата,  яшчэ лепш - пілотам.  Я хачу пілотам стаць,  правіць самалётам.  Наліваю ў бак бензін,  заводжу прапелер.  Самалёт, вязі -  пасажыры селі.  Падымі ты нас, матор,  аж да самых дальніх зор!  Прабіваю хмару з градам,  прыбываю па раскладу.  Палёт завершан, спускаю лесвіцу.  Прыпынак першы -  Сыходжу на Месяцы!  Любата пілоту, лепей - мараку.  З вялікай ахвотай пайду на раку,  а потым і на мора, і на акіян.  Абдумаў яшчэ ўчора  я свой дакладны план.  У мяне ўжо ёсць цяльняшка,  шапка ёсць без казырка.  Ведаю, што будзе цяжка,  ды не стоміцца рука.  На рэях і па мачце  карабкаюся кошкай.  Дарэмна, хвалі, скачаце  злоснаю дарожкай.  Не здамся вам на волю  і вашых крыўд не змоўчу,  вазьму Паўднёвы полюс,  Паўночны - гэта точна.  Бачыш, працы - колькі хочаш!  Хіба адзін зраблю я?  Разбягаюцца аж вочы -  выбірай сабе любую! |